Băiețelul a supraviețuit temperaturilor negative de noaptea trecută, dar și vântului puternic. Pentru găsirea lui a fost nevoie de o mobilizare impresionantă de forțe, în total 500 de persoane.
"Era obosit dar totuși a avut puterea să strige la noi. L-am auzit, l-am luat și l-am adus", a declarat unul dintre salvatori.
Micuțul de doi ani a fost găsit la mai bine de 24 de ore din momentul în care a fost dat dispărut, din comuna Tudora, județul Botoșani. O echipă de polițiști l-a găsit pe băiatul care a stat o noapte singur, în pădure, în frig.
Pentru găsirea lui a fost o mobilizare impresionantă. Autoritățile au apelat și la ajutoarele canine pentru a lua urma copilului.
Cel mic a plecat din casa unor cunoștințe la care se afla împreună cu bunica în vizită. Inițial, femeia nu s-a speriat, crezând că cel mic se joacă prin curte așa cum o face de obicei.
Peste 100 de polițiști, jandarmi, pompieri, dar și polițiști de la frontieră au pornit căutările în zonă. Au adus câini de urmă, șenilate și ATV-uri.
Căutările au continuat și pe timpul nopții, iar echipele de căutare au folosit inclusiv drone dotate cu camere cu termoviziune.
O cameră de supraveghere l-a surprins pe Aryan mergând spre pădure. Între timp, bunica băiatului i-a anunțat și pe părinții plecați peste hotare.
Acum, cel mic a fost transportat la spital pentru a fi evaluat.